CELEX: 
Language: hu
Date: 2019-12-17 00:00:00
Title: A BIZOTTSÁG (EU) .../... FELHATALMAZÁSON ALAPULÓ IRÁNYELVE az elhasználódott járművekről szóló 2000/53/EK európai parlamenti és tanácsi irányelv II. mellékletének alkatrészekben használt ólomra és ólomvegyületekre vonatkozó egyes mentességek tekintetében történő módosításáról

EURÓPAI
                             BIZOTTSÁG
                                                    Brüsszel, 2019.12.17.
                                                    C(2019) 9121 final
        A BIZOTTSÁG (EU) .../... FELHATALMAZÁSON ALAPULÓ IRÁNYELVE
                                        (2019.12.17.)
   az elhasználódott járművekről szóló 2000/53/EK európai parlamenti és tanácsi irányelv
   II. mellékletének alkatrészekben használt ólomra és ólomvegyületekre vonatkozó egyes
                       mentességek tekintetében történő módosításáról
                                 (EGT-vonatkozású szöveg)
HU                                                                                       HU
 ---pagebreak---                                                    INDOKOLÁS
   A FELHATALMAZÁSON ALAPULÓ JOGI AKTUS HÁTTERE
   Ez a felhatalmazáson alapuló bizottsági irányelv a műszaki fejlődéshez való hozzáigazítása
   céljából négy – ólmot tartalmazó alkalmazásokra vonatkozó – mentesség tekintetében
   módosítja az elhasználódott járművekről szóló 2000/53/EK európai parlamenti és tanácsi
   irányelv1 (a továbbiakban: az elhasználódott járművekről szóló irányelv) II. mellékletét. A
   felhatalmazáson alapuló jogi aktus tervezete az elhasználódott járművekről szóló irányelv
   szerinti eljárás eredménye, amelynek célja a II. melléklet műszaki és tudományos fejlődésnek
   megfelelő módosítása, összhangban az elhasználódott járművekről szóló irányelv 4. cikke (2)
   bekezdésének b) pontjában meghatározott, továbbá az elhasználódott járművekről szóló
   2000/53/EK irányelv, az elemekről és akkumulátorokról, valamint a hulladékelemekről és -
   akkumulátorokról szóló 2006/66/EK irányelv, valamint az elektromos és elektronikus
   berendezések hulladékairól szóló 2012/19/EU irányelv módosításáról szóló (EU) 2018/849
   irányelv 1. cikkének (1) bekezdése szerinti eljárással2.
   Az elhasználódott járművekről szóló irányelv a 4. cikke (2) bekezdésének a) pontja
   értelmében korlátozza egyes veszélyes anyagok használatát a 2003. július 1-je után
   forgalomba hozott járművek anyagaiban és alkatrészeiben. Jelenleg az uniós piacon
   forgalomba hozott járművek és járműalkatrészek nem tartalmazhatnak ólmot, higanyt,
   kadmiumot és hat vegyértékű krómot3.
   Az elhasználódott járművekről szóló irányelv II. melléklete felsorolja azokat a meghatározott
   alkalmazásokra szánt anyagokat és járműalkatrészeket, amelyek mentesülnek az
   elhasználódott járművekről szóló irányelv 4. cikkének (2) bekezdésében az anyagokra
   vonatkozóan előírt korlátozás alól.
   A 4. cikk (2) bekezdésének b) pontja előírja, hogy a II. mellékletet a műszaki és tudományos
   fejlődésnek megfelelően rendszeres időközönként módosítani kell. Az elhasználódott
   járművekről szóló irányelv 4. cikke (2) bekezdésének b) pontját módosító (EU) 2018/849
   irányelv 1. cikke előírja, hogy a II. melléklet ilyen módosítása felhatalmazáson alapuló jogi
   aktusok útján történjen.
   A JOGI AKTUS ELFOGADÁSÁT MEGELŐZŐ KONZULTÁCIÓK
   A II. melléklet 8. e), 8. f) b), 8. g) és 8. j) pontja szerinti jelenlegi mentességek lehetővé teszik
   az ólom forraszanyagokban való felhasználását.                    Az elhasználódott járművekről szóló
            4
   irányelv II. melléklete előírja, hogy a 8. e), 8. f) b) és 8. g) pont szerinti mentességeket 2019-
   ben felül kell vizsgálni, a 8. j) pont szerinti mentesség újraértékelésére pedig a terület műszaki
   nehézségeire vonatkozó legfrissebb információk fényében került sor.
   A szóban forgó mentességek értékelése céljából a Bizottság az előírt műszaki és tudományos
   értékelés elvégzését célzó tanulmányt5 indított, amelynek keretében nyolchetes nyílt online
   konzultációt folytatott az érdekeltekkel.
   A 8. e) mentesség esetében az alkatrészek és az anyagok szintjén értékelték a legutóbbi,
   2015/2016-os felülvizsgálat (a II. melléklet 7. módosítása) óta történt fejleményeket,
   1
           HL L 269., 2000.10.21., 34. o.
   2
           HL L 150., 2018.6.14., 93. o.
   3
        Lásd az elhasználódott járművekről szóló irányelv 4. cikke (2) bekezdésének a) pontját.
   4
           A Bizottság (EU) 2017/2096 irányelve az elhasználódott járművekről szóló 2000/53/EK európai
           parlamenti és tanácsi irányelv II. mellékletének módosításáról, HL L 299., 2017.11.16., 24. o.
   5
           http://ec.europa.eu/environment/waste/elv/events_en.htm.
HU                                                         1                                              HU
 ---pagebreak---    különösen azt, hogy az ólom helyettesítése vagy kivonása műszaki és tudományos
   szempontból még mindig kivitelezhetetlen-e az apró chipek (félvezető lapkák) összekötése
   szempontjából. Emellett megvizsgálták, hogy a rendelkezésre álló ólommentes megoldások
   alkalmasak-e, és ha igen, milyen mértékben lehetnek, illetve bizonyultak már alkalmasnak
   gépjárműipari alkalmazásokban történő felhasználásra. Az érdekelt felek által rendelkezésre
   bocsátott információk arra engednek következtetni, hogy az ólom használata továbbra is
   elkerülhetetlen. Felülvizsgálat 2024-ben javasolt.
   A 8. f) b) pont szerinti mentesség esetében az értékelés azt mutatta, hogy egyre több
   ólommentes rugalmas tűs csatlakozórendszer áll rendelkezésre. Mivel azonban még időre van
   szükség ahhoz, hogy figyelembe lehessen venni az autóiparnak a termékei biztonságáért
   vállalt felelősségét, ez a mentesség csak 2023. december 31-ével szűnik meg.
   A 8. g) pont szerinti mentesség minden olyan gépjárműmodellre vonatkozik, amely jelenleg
   tervezés, gyártás, illetve piaci forgalmazás alatt áll. A járművekben használt alkalmazások
   közé tartozik például az elektronikus menetstabilizáló rendszer, a fejlett vészfékező
   rendszerek, a távolságszabályozó, a sávelhagyásra figyelmeztető rendszer, a frontális kivetítő
   rendszerek, a gyalogosvédelem, a hidrogénnel működő és a hibrid autók, az autórádiók, a
   látást biztosító rendszerek és a navigáció. A jelentés azt is értékelte, hogy az egyes veszélyes
   anyagok elektromos és elektronikus berendezésekben való alkalmazásának korlátozásáról
   szóló 2011/65/EU irányelv6 (a továbbiakban: a veszélyes anyagok alkalmazását korlátozó
   irányelv) III. mellékletében szereplő 15. a) mentesség új szövege alkalmazható-e a 8. g)
   pontban szereplő mentességre. Az ólomkereten lévő flip chip adaptálásához azonban szükség
   van egy átmeneti időszakra. Azt követően, 2022. október 1-jétől bevezetésre kerül a
   veszélyes anyagok alkalmazását korlátozó irányelv III. mellékletében szereplő 15. mentesség
   szövegével összhangban álló, szűkebb hatályú mentességet biztosító új szöveg. Az említett
   időpontig érvényben marad a jelenlegi mentesség. Felülvizsgálat 2024-re javasolt.
   A 8. j) mentesség esetében léteznek ólommentes megoldások. Bár nem zárható ki, hogy az
   ólom helyettesíthető, egyes alkalmazások esetében még nem kielégítőek a vizsgálati
   eredmények. Az uniós szakpolitikákkal és vívmányokkal összhangban a jelenlegi 8. j)
   mentesség 2019. december 31-én lejár, majd 2023. december 31-ig egy új, szűkebb hatályú,
   8. k) szerinti mentesség lesz alkalmazandó.
   A mentességek értékelését tartalmazó végleges jelentés közzétételre került7.
   2019. március 8-án a Bizottság szakértői ülésen konzultált az elhasználódott járművekről
   szóló irányelv szerinti felhatalmazáson alapuló jogi aktusokkal foglalkozó tagállami szakértői
   csoporttal. Megvitatták az értékeléssel kapcsolatos kihívásokat, különösen a 8. j) mentesség
   kapcsán, és összegyűjtötték a tagállamok véleményét. 2019. szeptember 3-án a Bizottság
   ismét konzultált az elhasználódott járművekről szóló irányelv szerinti felhatalmazáson alapuló
   jogi aktusokkal foglalkozó tagállami szakértői csoporttal, és ismét összegezték a
   véleményeket.
   A Tanács és az Európai Parlament tájékoztatást kapott a felhatalmazáson alapuló jogi aktus
   tervezetéről.
   A FELHATALMAZÁSON ALAPULÓ JOGI AKTUS JOGI ELEMEI
   A felhatalmazáson alapuló irányelv egyes alkalmazásokban mentességet biztosít az ólom
   használatára vonatkozóan a 2000/53/EK irányelv 4. cikkének (1) bekezdésében előírt
   6
            HL L 174., 2011.7.1., 88. o.
   7
            https://ec.europa.eu/environment/waste/elv/events_en.htm
HU                                                        2                                         HU
 ---pagebreak---    korlátozások alól,     amely    mentességet    fel  kell  tüntetni  a   2000/53/EK    irányelv
   II. mellékletében.
   A jogi eszköz az (EU) 2018/849 irányelv rendelkezéseinek és különösen az 1. cikke
   (1) bekezdésének b) pontjában foglalt vonatkozó követelményeknek megfelelően:
   felhatalmazáson alapuló irányelv.
   Az összegyűjtött információk alapján a Bizottság a következőket javasolja:
   a 8. e) pont szerinti mentesség esetében az ólom használata továbbra is elkerülhetetlen, ezért
   meghosszabbítják a használatát és egy 2024-es felülvizsgálati időpontot javasolnak;
   a 8. g) mentesség esetében az ólom használata továbbra is elkerülhetetlen, ezért
   meghosszabbítják a használatát. A javaslat szerint 2022. szeptember 30-ig a jelenlegi
   formájában kell fenntartani a mentességet, hogy az autóipar felkészülhessen a
   hatálymódosításra, és 2022. október 1-jétől javasolt egy új, szűkebb hatályú mentesség
   alkalmazása amelynek felülvizsgálatára 2024-ben kerülne sor;
   a 8. f) b) mentesség esetében az ólom használata elkerülhető, ezért javasolt az ólom
   használatára vonatkozó mentesség megszüntetése;
   a 8. j) pont mentességet biztosít az ólomnak a rétegelt üvegfelületek forrasztásához használt
   forraszanyagokban történő használatára, a 2020. január 1. előtt típusjóváhagyást nyert
   járművek és az e járművekbe szánt pótalkatrészek esetében. A 8. j) mentesség esetében az
   ólom használata elkerülhető.         Egyes alkalmazások esetében azonban nem nyert
   bizonyosságot, hogy már léteznek megfelelő alternatívák az ólom használatára. Ezért
   helyénvaló a mentesség hatályát leszűkíteni, és ezáltal csak korlátozott mértékben fenntartani,
   a következők szerint:
   8. k) Fűtési alkalmazások – forrasztási pontonként 0,5 A-es vagy annál nagyobb hőárammal
   történő – forrasztása rétegelt üvegek legfeljebb 2,1 mm-es vastagságú különálló tábláihoz. Ez
   a mentesség nem terjed ki a köztes polimerbe ágyazott csatlakozók forrasztására a 2024.
   január 1-je előtt típusjóváhagyást nyert járművek és az e járművekbe szánt pótalkatrészek
   esetében.
   Az arányosság elvének megfelelően az intézkedés nem lépi túl a céljának eléréséhez
   szükséges mértéket.
   A javaslat nincs hatással az uniós költségvetésre.
HU                                                 3                                               HU
 ---pagebreak---           A BIZOTTSÁG (EU) .../... FELHATALMAZÁSON ALAPULÓ IRÁNYELVE
                                               (2019.12.17.)
     az elhasználódott járművekről szóló 2000/53/EK európai parlamenti és tanácsi irányelv
     II. mellékletének alkatrészekben használt ólomra és ólomvegyületekre vonatkozó egyes
                           mentességek tekintetében történő módosításáról
                                         (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az elhasználódott járművekről szóló, 2000. szeptember 18-i 2000/53/EK európai
   parlamenti és tanácsi irányelvre8 és különösen annak 4. cikke (2) bekezdésének b) pontjára,
   mivel:
   (1)     A 2000/53/EK irányelv 4. cikke (2) bekezdésének a) pontja értelmében a 2003. július
           1. után forgalomba hozott járművek anyagai és alkatrészei nem tartalmazhatnak ólmot,
           higanyt, kadmiumot vagy hat vegyértékű krómot.
   (2)     A 2000/53/EK irányelv II. melléklete felsorolja az irányelv 4. cikke (2) bekezdésének
           a) pontja szerinti tilalom alól mentesített anyagokat és alkatrészeket. A II. melléklet
           értelmében a 8. e), 8. f) b) és 8. g) mentességeket 2019-ben felül kell vizsgálni. A 8. j)
           pont szerinti mentességet a műszaki és tudományos fejlődésre vonatkozó legfrissebb
           információk fényében újra kell értékelni.
   (3)     A 8. e) és a 8. g) pont szerinti mentességnek az említett információk alapján történő
           értékelése alapján megállapítást nyert, hogy az ólomnak jelenleg nincs megfelelő
           alternatívája az említett mentességek hatálya alá tartozó anyagok és alkatrészek
           esetében. Ezért meg kell határozni az említett mentességek következő
           felülvizsgálatának időpontját. A 8. g) mentességet azonban még pontosabban, szűkebb
           hatállyal kell meghatározni. Annak érdekében, hogy a gépjárműipar alkalmazkodni
           tudjon ezekhez a változásokhoz, a 2022. október 1. előtt típusjóváhagyást nyert
           járművek esetében a 8. g) mentességet a jelenlegi formájában kell fenntartani, míg az
           említett időpont után típusjóváhagyást nyert járművek esetében már a szűkebb hatályú
           mentességet kell alkalmazni.
   (4)     A 8. f) b) mentesség értékelése arra enged következtetni, hogy az ólomnak a
           mentesség hatálya alá tartozó alkalmazásokban való felhasználását nem célszerű
           meghosszabbítani, mivel az ilyen alkalmazásokban az ólom használatának vannak
           alternatívái.
   (5)     Az ólomnak a rétegelt üvegek forrasztásához használt forraszanyagokban való
           felhasználására vonatkozó 8. j) mentesség értékelése során megállapították, hogy
           egyes alkalmazások esetében léteznek alternatívák az ólomnak a rétegelt üvegek
           forrasztásához használt forraszanyagokban való felhasználására. Vannak azonban
           olyan üvegtáblák és alkalmazások, amelyek esetében nem nyert bizonyosságot, hogy
   8
          HL L 269., 2000.10.21., 34. o.
HU                                                   4                                                HU
 ---pagebreak---           már léteznek megfelelő alternatívák az ólom használatára. Ezért az említett
          üvegtáblákra és alkalmazásokra helyénvaló egy új, korlátozottabb hatályú 8. k)
          mentesség megállapítása.
   (6)    A 8. j) mentesség csak a 2020. január 1. előtt típusjóváhagyást nyert járművekre
          vonatkozik. Annak biztosítása érdekében, hogy az ólom használata továbbra is
          mentességet élvezzen azon üvegtáblák és alkalmazások esetében, amelyek esetében
          nincs bizonyosság az ólomhasználat megfelelő alternatíváinak jelenlegi létezéséről, az
          új 8. k) mentességet a lehető leghamarabb alkalmazni kell. Ezért ennek az irányelvnek
          sürgősen hatályba kell lépnie.
   (7)    A 2000/53/EK irányelvet mindezeknek megfelelően módosítani kell,
   ELFOGADTA EZT AZ IRÁNYELVET:
                                                1. cikk
   A 2000/53/EK irányelv II. melléklete ezen irányelv mellékletének megfelelően módosul.
                                                2. cikk
   (1)      A tagállamok legkésőbb (a közzétételtől számított egy hónap elteltével) elfogadják és
            kihirdetik azokat a törvényi, rendeleti és közigazgatási rendelkezéseket, amelyek
            ahhoz szükségesek, hogy ennek az irányelvnek megfeleljenek. E rendelkezések
            szövegét haladéktalanul megküldik a Bizottság számára.
            Amikor a tagállamok elfogadják ezeket a rendelkezéseket, azokban hivatkozni kell
            erre az irányelvre, vagy hivatalos kihirdetésük alkalmával ilyen hivatkozást kell fűzni
            hozzájuk. A hivatkozás módját a tagállamok határozzák meg.
   (2)      A tagállamok közlik a Bizottsággal nemzeti joguk azon főbb rendelkezéseinek
            szövegét, amelyeket az ezen irányelv által szabályozott területen fogadnak el.
                                                3. cikk9
   Ez az irányelv az Európai Unió Hivatalos Lapjában való kihirdetését követő napon lép
   hatályba.
                                                4. cikk
   Ennek az irányelvnek a tagállamok a címzettjei.
   Kelt Brüsszelben, -án/-én. 2019.12.17.
                                                 a Bizottság részéről
                                                 elnök
                                                 Ursula VON DER LEYEN
   9
HU                                                  5                                               HU
 ---documentbreak---                              EURÓPAI
                             BIZOTTSÁG
                                                    Brüsszel, 2019.12.17.
                                                    C(2019) 9121 final
                                                    ANNEX
                                        MELLÉKLET
                                       a következőhöz:
                        A Bizottság felhatalmazáson alapuló irányelve
   az elhasználódott járművekről szóló 2000/53/EK európai parlamenti és tanácsi irányelv
   II. mellékletének alkatrészekben használt ólomra és ólomvegyületekre vonatkozó egyes
                       mentességek tekintetében történő módosításáról
HU                                                                                       HU
 ---pagebreak---                                              MELLÉKLET
   A 2000/53/EK irányelv II. melléklete a következőképpen módosul:
   1.     a 8. e) bejegyzés helyébe a következő szöveg lép:
   8. e) Magas olvadáspontú, ólomtartalmú                      (2)        X
   forraszanyagok (azaz olyan ólomötvözetek,
   amelyek legalább 85 tömegszázalékban
   tartalmaznak ólmot)
   2.       a 8. f) b) bejegyzés helyébe a következő szöveg lép:
   8. f) b) Ólomtartalmú, rugalmas tűs               A 2024. január 1-je  X
   csatlakozórendszerek, a járműkábelköteg           előtt
   csatlakozóinak érintkező felülete kivételével     típusjóváhagyást
                                                     nyert járművek és az
                                                     e járművekbe szánt
                                                     pótalkatrészek
   3.       a 8. g) bejegyzés helyébe a következő szöveg lép:
   8. g) i. Tokozott flip chip integrált             A 2022. október 1-je X
   áramkörökben a félvezető chip és a hordozó        előtt
   között működőképes elektronikus kapcsolatot       típusjóváhagyást
   lehetővé tevő ólomtartalmú forraszanyag           nyert járművek és az
                                                     e járművekbe szánt
                                                     pótalkatrészek
   8. g) ii. Tokozott flip chip integrált                      (2)        X
   áramkörökben a félvezető chip és a hordozó        A 2022. október 1-je
   között működőképes elektronikus kapcsolatot       óta típusjóváhagyást
   lehetővé tevő ólomtartalmú forraszanyag,          nyert járművek és az
   amennyiben ez az elektronikus kapcsolat az        e járművekbe szánt
   alábbiak bármelyikére épül:                       pótalkatrészek
   (i)    90 nm-es vagy annál nagyobb félvezető
          technológiai csomópont,
   (ii) 300 mm2-es vagy annál nagyobb
          egyedülálló chip bármely félvezető
          technológiájú csomópontban,
   (iii) 300 mm2-es vagy annál nagyobb
          chipek, vagy 300 mm2-es vagy annál
          nagyobb szilícium távtartó rétegek
          több, egymásra helyezett chipet
          tartalmazó tokozásokban.
   4.       a szöveg a következő 8. k) bejegyzéssel egészül ki:
   8. k) Fűtési alkalmazások – forrasztási           A 2024. január 1-je X(4)
   pontonként 0,5 A-es vagy annál nagyobb            előtt
   hőárammal történő – forrasztása rétegelt          típusjóváhagyást
   üvegek legfeljebb 2,1 mm-es vastagságú            nyert járművek és az
HU                                                 1                          HU
 ---pagebreak---    tábláihoz. Ez a mentesség nem terjed ki a e járművekbe szánt
   köztes polimerbe ágyazott csatlakozók pótalkatrészek
   forrasztására.
HU                                          2                   HU